b"\n_START_ARTICLE_\nB\xc3\xa0rbara Radziwill\n_START_SECTION_\nFamilia\n_START_PARAGRAPH_\nEra la filla del gran ataman del Gran Ducat de Litu\xc3\xa0nia Jerzy Radziwill, i B\xc3\xa0rbara Ko\xc5\x82a, descendent de la reina Elisabeth de Pilcza Granowska -la tercera dona del rei Ladislau II Jagell\xc3\xb3 (polon\xc3\xa8s: W\xc5\x82adys\xc5\x82aw II Jagie\xc5\x82\xc5\x82o - rei de Pol\xc3\xb2nia entre 1386 i 1434). _NEWLINE_Segons els relats dels seus contemporanis, B\xc3\xa0rbara seria una de les m\xc3\xa9s belles dones d'Europa: alta (1,62 cm), prima, rossa, amb ulls grand\xc3\xadssims amb els quals seduiria el rei. Heredit\xc3\xa0ria la bellesa de la seva mare Barbara Ko\xc5\x82a. Parlava rus, polon\xc3\xa8s, litu\xc3\xa0 i sabia llat\xc3\xad. _NEWLINE_Era famosa, com la seva mare, que tindria un roman\xc3\xa7 amb el pare de Segimon II August - Segimon I Jagell\xc3\xb3 el Vell, i la seva germana pels esc\xc3\xa0ndols sexuals i nombrosos roman\xc3\xa7os.\n_START_SECTION_\nVida\n_START_PARAGRAPH_\nDespr\xc3\xa9s de la mort del seu primer marit Stanislas Gasztold vivia a V\xc3\xadlnius on va trobar el rei de Pol\xc3\xb2nia, en aquella \xc3\xa8poca casat amb Elizabeth d'Habsburg. El rei es va tornar boig de la v\xc3\xaddua de Gasztold i poc temps despr\xc3\xa9s de la mort de la seva dona, es va casar en secret amb la seva amant. Aquest matrimoni va causar un gran esc\xc3\xa0ndol entre la noblesa polonesa i no va ser acceptat per la mare del rei Bona Sforza, ja que esperava d'altres aliances amb cases regnants que li donessin un hereu a Pol\xc3\xb2nia. El rei normalment f\xc3\xa0cil d'influir aquesta vegada, com el seu besavi Ladislau II Jagell\xc3\xb3 enamorat d'Elisabeth de Pilcza Granowska, va resultar molt ferm en la seva decisi\xc3\xb3. Encara que B\xc3\xa0rbara va estar coronada i proclamada reina de Pol\xc3\xb2nia l'1 de desembre de 1550, la seva felicitat no va durar gaire. El 8 de maig de l'any seg\xc3\xbcent la reina va morir de c\xc3\xa0ncer amb l'alegria dels seus enemics. El rei sumit en dolor extrem va complir la voluntat de la seva dona que no volia estar enterrada a Crac\xc3\xb2via i va traslladar al seu cos seguint-lo en el seguici fins a la capital del Gran Ducat de Litu\xc3\xa0nia a V\xc3\xadlnius. _NEWLINE_La vida, l'amor desgraciat i la mort de B\xc3\xa0rbara han inspirat diverses obres de la literatura del cinema i de la p\xc3\xacntura dels artistes polonesos i lituans, per exemple Jan Matejko."